**vlada republike srbije**

**SIPRU-Tim ZA SOCIJALNO UKLJUČIVANJE I SMANJENJE SIROMAŠTVA**

**Projekat „Znanjem do posla– Е2Е” Faza 2, za period 1. januara 2020 do 31. decembra 2021**

**ZAHTEV ZA DOSTAVLJANJE IZJAVE O ZAINTERESOVANOSTI**

**za pružanje podrške promovisanju i vidljivosti inovativnih modela za zapošljavanje mladih: redizajn postojećih i izrada novih vebsajtova**

Vlada Republike Srbije je dobila donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period 1.januara 2020. godine do 31.decembra 2021. godine, i ima nameru da deo sredstava usmeri na finansiranje ove aktivnosti.

**Ciljevi angažovanja**

Od angažovane organizacije se očekuje da pruži podršku za četiri organizacije civilnog društva u odabranim područjima (Beograd, Niš, Leskovac i Novi Sad) u cilju boljeg promovisanja njihovih modela za zapošljavanje/zapošljivost i povećanja vidljivosti na lokalnom, regionalnom i nacionalnom nivou, kao i da pruži pomoć u boljem dosezanju mladih kroz unapređenje postojećih i izradu novih vebsajtova koji će sadržati kanale komunikacije i dosezanja koji su moderni i prepoznati od strane mladih. Organizacije civilnog društva predstavljaju: Forum mladih sa invaliditetom iz Beograda, Asocijacija za lokalni razvoj Kamenica iz Niša, Centar za omladinski rad iz Novog Sada i Evropski pokret u Srbiji – Leskovac.

### Kontekst zadataka

Ovaj projektni zadatak doprinosi postizanju ishoda br. 2 Programa „Znanjem do posla-druga faza“ ( u daljem tekstu E2E Program) i predstavlja podršku inovativnim i inkluzivnim modelima za zapošljavanje mladih. Konkretno, ovaj zadatak će direktno doprineti postizanju ishoda 2.3 kojim se predviđa podrška socijalno inovativnim i inkluzivnim modelima za zapošljavanje i zapošljivost mladih.

U okviru procesa podrške inovativnim modelima za zapošlavanje mladih u pogledu promovisanja ideja, aktivnosti, incijativa i rezultata sa ciljem dosezanja šire javnosti, izrađena je analiza posebnih potreba. Pomenuta analiza je ukazala da je većina vebsajtova koje koriste pomenute organizacije civilnog društva zastarela, te da predstavlja prepreku u pogledu odgovora na postojeće potrebe i zahteve. Nadalje, putem ekspertske podrške i procene, zaključeno je da je neophodna potpuno nova arhitektura vebsajtova ili značajne intervencije/poboljšanja postojeće.

### Projektni zadatak i opis posla/očekivani rezultati

Deo I

* Izrada plana rada za procenu, kreiranje novih vebsajtova/redizajn postojećih, testiranje i održavanje unapređenih vebsajtova za odabrane oganizacije civilnog društva (u daljem tekstu OCD);
* Sprovođenje procene postojećih vebsajtova za četiri OCD kroz evaluaciju opšteg stanja i sposobnosti da se odgovori na trenutne zahteve i potrebe organizacija, posebno sa fokusom na ciljnu grupu mladih;
* Organizovanje i sprovođenje konsultativnog procesa u vezi procene, u saradnji sa SIPRU i OCD, te prezentovanje ključnih nalaza;
* Predlaganje tehničkih unapređenja u pogledu strukture postojećih vebsajtova i razvoja novih, kroz blisku saradnju sa OCD-ovima.

Deo II

* Izrada strukture novih vebsajtova na bazi rezultata iz prethodnih zadataka i u bliskoj saradnji sa predstavnicima organizacija. Izrada i dizajn novih vebsajtova obuhvata, ali ne isključivo, sledeće:
* Kreiranje novog prilagođenog CMS-a na osnovu WP teme;
* Prilagodljiv dizajn vebsajta (RWD) – optimizaciju za najnovije browser-e, tablete i mobilne uređaje novije i starije generacije;
* Neophodni test sajt (beta verzija);
* Licencirani plugin-ovi;
* SSL sertifikati;
* Geolokacija;
* Keš memorija za sve stranice;
* Izvoz podataka kroz različite filtere u okviru CMS-a, kao i automatizovani unos podataka (generisanje CSV i excel fajlova);
* Migracija podataka sa postojećeg vebsajta na novi i optimizacija baze podataka;
* Normalizacija baze;
* Korisnički logovi;
* Integracija vebsajta sa društvenim mrežama;
* Implementacija statistike kroz Google Analytics, sa praćenjem saobraćaja statistike, analitike i izveštaja, kao i podnošenje izveštaja tokom jednogodišnjeg perioda tehničke podrške;
* Hosting i tehnička podrška u trajanju od jedne godine;
* Dvodnevno backup-ovanje poslednjih kopija izrađenog vebsajta;
* Definisanje parametara - pristupni nalozi za nove administratore ili uređivače vebsajta;
* Obavezno mjesečno održavanje vebsajta i ažuriranje platforme sa pratećim plugin-ovima za bezbednost i funkcionalnost, tokom jednogodišnjeg perioda održavanja;
* Obezbeđivanje keširanja i kompresovanja stranica sa ciljem bržeg učitavanja i optimizacije;
* Q&A testiranje, bezbednost i testovi penetracije;
* Harmonizacija svih aktivnosti o prikupljanju i obrađivanju podataka u skladu sa evropskim propisima (GDPR) lokalnim zakonima o zaštiti podataka. Implementacija platforme za upravljanje pristankom korisnika za prikupljanje i obradu podataka o ličnosti (Consent Management);
* Integracija sa platformama za učenje, kao što je Moodle;
* Sinhronizacija sa Mailchimp-om ili bilo kojom drugom sličnom platformom;
* Krajnji rok za odgovor na zahteve klijenta za izmenu sadržaja i rešavanje problema je maksimum 2 sata nakon obraćanja klijenta (tokom izrade vebsajtova i jednogodišnjeg perioda održavanja);
* Nakon završetka ugovora, organizacijama moraju biti predate kompletne rezervne kopije podataka na medijumu.
* Organizovanje i sprovođenje konsultativnog procesa u vezi izrade novih vebsajtova, u saradnji sa SIPRU i OCD, te prezentovanje ključnih nalaza;
* Izrada pisanog izveštaja o sprovedenim aktivnostima (do 5 strana);

Deo III

* Testiranje novih vebsajtova prije nego što postanu aktivni i dostupni javnosti (pristup kroz različite browser-e i sa različitih uređaja, otklanjanje grešaka, sređivanje korisničkog interfejsa) uz obezbeđenje potpune funkcionalosti;
* Izrada pisanih instrukcija i adekvatne obuke zaposlenima iz organizacija civilnog društva, u cilju regularnog ažuriranja materijala sadržanih na vebsajtu;
* Omogućivanje incijalnog perioda održavanja i ažuriranja vebsajtova, u trajanju od godinu dana od trenutka kompletiranja izrade vebsajtova;
* Izrada finalnog narativnog izveštaja o sprovedenim aktivnostima za period jun-novembar 2021.

Kompletan proces izrade, dizajna i razvoja vebsajtova će biti sproveden u konsultacijama sa SIPRU, organizacijama civilnog društva i uz praćenje pravila vidljivosti SDC-a.

**Rezultati**

* Plan rada sa hronologijom aktivnosti za kompletiranje zadatka, uključujući kratki izveštaj o proceni stanja postojećih vebsajtova za četiri organizacije civilnog društva. Prezentacija ključnih nalaza procene i preporuke za redizajn ili izradu novih vebsajtova;
* Izrađena struktura vebsajtova za četiri organizacije civilnog društva, odobrena od strane SIPRU i OCD, praćena sa kratkim izveštajem o sprovedenim aktivnostima;
* Vebsajtovi za četiri OCD u potpunosti izrađeni, testirani i odobreni od strane SIPRU i OCD, praćeni sa finalnim narativnim izveštajem o sprovedenim aktivnostima.

### Trajanje angažmana

Angažman će se sprovoditi u okviru projekta „Znanjem do posla – Е2Е” Faza 2, koji se sprovodi za period od 01. januara 2020. do 31. decembra 2021 godine. Konsultant (pravno lice) koji ispuni kriterijume će biti angažovan u periodu od sredine juna 2021. do 01. novembra 2021 godine.

**\*\*\***

Pozivaju se zainteresovani ponuđači (pravna lica) da podnesu svoju izjavu o zainteresovanosti za pružanje navedenih usluga.

**Zainteresovani konsultant (Pravno lice) treba da ispunjava sledeće uslove:**

Organizacija ili konzorcijum ima sledeće iskustvo (najviše 40 bodova)

* Najmanje 5, po mogućnosti 7 godina godina iskustva u oblasti veb-dizajna, izrade vebsajtova i održavanja, dizajniranja i upravljanja bazama podataka;
* Dokazano iskustvo o uspešnom sprovođenju sličnih zadataka, posebno u oblasti izrade/redizajna vebsajtova;
* Značajne ljudske resurse/kapacitete koji će omogućiti rad na različitim komponentama izrade/redizajna vebsajtova, paralelno za četiri organizacije civilnog društva;
* Prethodno iskustvo u oblasti veb-dizajna sa organizacijama civilnog društva smatraće se kao prednost.

**Predloženi članovi tima treba da ispunjavaju sledeće uslove:**

Predloženi ključni članovi timaimaju sledeće veštine, iskustvo i kvalifikacije (najviše 60 bodova):

1. Vođa tima (30 bodova)

* Univerzitetska diploma iz oblasti informacionih i komunikacionih tehnologija/digitalnih komunikacija ili minimum 12 godina radnog iskustva u izradi/redizajnu vebsajtova ukoliko formalno obrazovanje nije vezano za informacione i komunikacione tehnologije/digitalnu komunikaciju;
* Dokazano iskustvo u oblasti veb-dizajna;
* Značajno iskustvo u upravljanju projektima u oblasti veb-dizajna;
* Prethodno iskustvo u saradnji sa organizacijama civilnog društva smatraće se kao prednost
* Odlično poznavanje engleskog jezika;
* Dobre komunikacione i prezentacione veštine.

2. Ostali članovi tima (30 poena)

Osim Vođe tima, predloženi tim će biti sačinjen od minimum jednog programera i jednog dizajnera:

Programer (15 poena)

* Univerzitetska diploma iz oblasti informacionih i komunikacionih tehnologija/digitalnih komunikacija ili minimum 7 godina radnog iskustva u izradi/redizajnu vebsajtova ukoliko formalno obrazovanje nije vezano za informacione i komunikacione tehnologije/digitalnu komunikaciju;
* Najmanje 5 godina radnog iskustva u izradi i održavanju vebsajtova, dizajnu i upravljanjem bazama podataka;
* Odlične programerske veštine;
* Dobro poznavanje engleskog jezika;
* Dobre komunikacione i prezentacione veštine.

Dizajner (15 poena)

* Univerzitetska diploma iz oblasti informacionih i komunikacionih tehnologija/digitalnih komunikacija ili minimum 7 godina radnog iskustva u izradi/redizajnu vebsajtova ukoliko formalno obrazovanje nije vezano za informacione i komunikacione tehnologije/digitalnu komunikaciju;
* Najmanje 5 godina radnog iskustva u izradi i/ili redizajnu vebsajtova;
* Dokazano iskustvo uz značajan i uspešan portfolio u oblasti dizajniranja vebsajtova;
* Odlično iskustvo u rukovođenju procesom dizajniranja kreativnih komponenti vebsajtova;
* Dobro poznavanje engleskog jezika;
* Dobre komunikacione i prezentacione veštine.

**Izvršavanje zadatka**

Vođa tima organizacije ili konzorcijuma koji podnosi ponudu treba da bude dostupan i odgovoran za isporuku svih predviđenih rezultata. Njegovo/njeno angažovanje i doprinos razvoju redizajn postojećih i izradu novih vebsajtova od ključnog značaja i ponuđač treba da dostavi pisanu saglasnost (izjavu o ekskluzivnosti) za njegovu dostupnost i zainteresovanost za obavljanje zadatka, u slobodnom obliku. Isto pravilo treba primeniti za sve članove tima.

Ponuđači se ohrabruju da, ukoliko je potrebno a radi izvršenja zadatka, osnuju konzorcijum sa različitim organizacijama i/ili osobama kompetentnim za određenu oblast. Interna ekspertiza nije preduslov za podnošenje Izjave o zainteresovanosti i dozvoljeno je angažovanje eksternih eksperata/članova tima.

**Izjava o zainteresovanosti treba da sadrži sledeće informacije:** 1) informacije o konsultantu (ponuđaču sa svojstvom pravnog lica) na srpskom jeziku (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografije ključnog osoblja na engleskom jeziku.

# Izbor će se vršiti primenom metode: “Izbor na osnovu kvalifikacija konsultanata“, u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1.januara 2020. do 31.decembra 2021, koji možete pogledati na <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Molimo da izjavu o zainteresovanosti dostavite elektronskom poštom na adresu [a.roncevic@gov.rs](mailto:a.roncevic@gov.rs) najkasnije **do 16. juna 2021. godine do 16h**.

## PRILOG 1

**OBRAZAC IZJAVE O ZAINTERESOVANOSTI**

Izražavamo zainteresovanost **za pružanje podrške promovisanju i vidljivosti inovativnih modela za zapošljavanje mladih: redizajn postojećih i izrada novih vebsajtova**

|  |  |
| --- | --- |
| **Naziv Aplikanta (pravnog lica)** |  |
| **Adresa** |  |
| **Broj telefona** |  |
| **E-mail adresa** |  |
| **Kontakt osoba** |  |
| **Ime potpisnika ugovora (zakonski zastupnik organizacije)** |  |
| **PIB/MB** |  |
| **Status (obveznik PDV-a ili ne)** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlašćeno lice organizacije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba***  ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJE ČLANOVA TIMA** (na engleskom jeziku)